《凤凰台上忆吹箫 和欧阳彦珍催桂》
元代·张雨

桂影团团，小山丛底，今年特地收香。早阵风阵雨，频掩西窗。

一剪辟寒金碎，甚教人、长想容光。凄凉夜，香篝撤去，孤负华堂。

金菊芙蓉，尽未怕换叶移根，多少思量。纵素娥老去，肯便相忘。

怪得探芳秋蝶，向翠阴深处回翔。非迟暮，一枝折得，留待仙郎。

作者简介：张雨（1283～1350）元代诗文家，号句曲外史，道名嗣真，道号贞居子曾从虞集受学，博学多闻，善谈名理。诗文、诗文、书法、绘画，清新流丽，有晋、唐遗意。年二十弃家为道士，居茅山，尝从开元宫王真人入京，欲官之，不就。